
ΚΑΤΑΛΗΨΕΙΣ 


Είναι λογικό οι μαθητές να διαταράσσουμε την κα¬ 
νονικότητα της σχολικής διαδικασίας βάζοντας λου- 
κέτο στα σχολεία και προσπαθώντας μ’ αυτόν τον 
τρόπο να πιέσουμε το κράτος για τις αποφάσεις του και τους νόμους που θεσπίζει (μείωση απουσιών, μηχανο¬ 
γραφικό κτλ.) με σκοπό να πάρουμε πίσω κάποια απ’ όσα μας κλέβουν. Επίσης είναι απολύτως λογικό και 
θεμιτό να προβαίνουμε σε καταλήψεις σχολείων με σκοπό να πάρουμε πίσω το χρόνο που μας κλέβουν 
καθημερινά απ’ τις ζωές μας ακόμη και χωρίς αιτήματα. Και εδώ βρίσκεται ο πραγματικός κίνδυνος για την 
εξουσία. Διότι η κατάληψη που δεν απαιτεί από το σύστημα να κάνει παραχωρήσεις και να μας δώσει κάποια ψίχουλα 
απ’ όσα μας χρωστάει, αλλά προτάσσει την άρνηση απέναντι σ’ ένα θεσμό που καθημερινά μάς στερεί την ελευθερία εί¬ 
ναι πραγματικά επικίνδυνη. Η κατάληψη δεν είναι μια δημοκρατική διαδικασία αλλά μια πράξη πολέμου ενά¬ 
ντια στους καθημερινούς καταναγκασμούς των σχολικών κελιών. 

Μέσα απ’ την κατάληψη δίνεται η δυνατότητα να δημιουργηθούν σχέσεις συλλογικότητας και αυτό-οργανωμέ- 
νης δράσης ανάμεσα στους καταλήψιες μαθητές (και μιλάμε απ’ τη μεριά των άμεσα συμμετεχόντων) 
σε αντίθεση με τον ατομικισμό που προωθούν τα σχολεία. 


Ακόμη οι μαθητές μπορούμε να αποκτήσουμε γνώσεις μέ¬ 
σα στον ελεύθερο χρόνο (που μας τον προσφέρει η κατά¬ 
ληψη) οι οποίες θα στρέφονται ενάντια στη διανοητική εξα¬ 
θλίωση που επιβάλουν τα σχολεία. Να δημιουργήσουμε συ¬ 
νελεύσεις, να επικοινωνήσουμε ουσιαστικά με τους συμμα¬ 
θητές μας και χωρίς περιορισμούς να αντιληφθούμε πια εί¬ 
ναι η θέση μας σαν μαθητές, ποιους έχουμε μαζί μας και 
ποιους απέναντι μας. 

Εν τέλει η κατάληψη μπορεί να αμφισβητήσει την ύ¬ 
παρξη του καταπιεστικού μηχανισμού του σχολείου και 
να στραφεί ενάντια στο ίδιο το εξουσιαστικό σύστημα. 

Στο σύστημα που χρειάζεται δούλους και αφεντικά. 


και όσο για τους καθηγητές οι οποίοι αν νοιάζονται 
πραγματικά και για εμάς (και όχι μόνο για τους 
μισθούς) τότε πρέπει να αποποιηθούν τον 
εξουσιαστικό ρόλο που τους έχει δοθεί (όσο αυτό 
είναι δυνατό). Για παράδειγμα μπορούν να 
απαιτήσουν την κατάργηση των εξετάσεων ή τη 
μείωση της τεράστιας ύλης αλλά και στην πράξη να 
ανατρέψουν κάποιες καταπιεστικές δομές όπως η 
χρησιμοποίηση του πληθυντικού, η απόλυτη 
πειθαρχία στη σχολική ύλη κτλ.. αν οι καθηγητές δε 
λάβουν υπόψη αυτά τότε θα έχουν για πάντα αυτό 
τον εχθρικό ρόλο απέναντι στους μαθητές. Το ρόλο 
του εξεταστή, παντογνώστη, τιμωρού... 


..οτοι/ς ό^ά[λύ\/ζ 

I Τη Δευτέρα 4/10 πραγματοποιήθηκε πορεία μαθητών από διάφορα σχολεία της Πάτρας με τη συμμετοχή και των 
| Α.Μ.. Η πορεία ήταν μια κίνηση ενάντια στη μείωση των απουσιών - κάτι που συζητιόταν εκείνες τις μέρες αλλά τελι¬ 
κά δεν πέρασε. Η πορεία άρχισε έξω απ’ το παράρτημα και ανεβαίνοντας τη Γούναρη πραγματοποιήθηκε μισάωρη 
κατάληψη στα γραφεία της δευτεροβάθμιας εκπαίδευσης και των ΕΠΑΛ. Μια διμοιρία μας ακολουθούσε σε όλο το 
μήκος της πορείας προκαλώντας ανάλογες αντιδράσεις από εμάς. Η πορεία συνέχισε απ’ την Καραϊσκάκη και πέρασε 
I απ’ το τμήμα όπου οι μπάτσοι με παρατεταγμένες τις ασπίδες σχημάτισαν ένα κορδόνι. Τέλος πραγματοποιήθηκε άλ- 
| λη μια μισάωρη κατάληψη στη διεύθυνση της δευτεροβάθμιας στην Ερμού και η πορεία κατέληξε στο παράρτημα. 

1·, 1 ··, χιλιάδες καταλήψεις 

Από το Σάββατο ι6/ιο οι ανυπάκουοι μαθητές συμβάλουν ενεργά [όσο είναι δυνατό) και στηρίζουν την κατάληψη του 
κτιρίου "Μαραγκοπούλειο" [Γούναρη & Χαραλάμπη, πρώην πίκπα) που οργάνωσε η συλλογικότητα "πέρασμα”. 

Όποιος και όποια θελήσει να επικοινωνήσει μαζί μας θα μπορεί να μας βρει κάθε ΣΑΒΒΑΤΟ 17.00 με 19.00 στον αυτοδιαχειριζόμενο χώρο 
| ΑΝΑΤόΠΙΑ (μητρ. Παρθενίου Ιό - τέρμα αγ. Νικολάου αριστερά) και μετά τις 19.00 στο Παράρτημα στο αυτοοργανωμένο καφενείο μαθητών| 

